《金缕曲 其三 题中吴吴老行看子》
清代·朱祖谋

自解嫌疏放。尽安排、黄齑注籍，酸寒骨相。此子最宜丘壑置，不酸凌烟画象。

有散髻、斜簪相望。同拜散人新封号，要江湖、终古长无恙。

沧洲趣，日应长。

头巾懒学周家样。伴诸公、吟尊料理，炉烟供养。手把离骚须痛饮，耳热酒酣神王。

更难得、风云开朗。任尔安期灵气尽，武陵源、何物能摇荡。

行荷锸，坐倾酿。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。